[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 6.2.2007

KOM(2007) 45 endelig

RAPPORT FRA KOMMISSIONEN TIL RÅDET

om anvendelsen af bilag X til vedtægten (Rådets forordning (Euratom, EKSF) nr. 3019/1987 af 5. oktober 1987) Regnskabsåret 2005

RAPPORT FRA KOMMISSIONEN TIL RÅDET

om anvendelsen af bilag X til vedtægten(Rådets forordning (Euratom, EKSF) nr. 3019/1987 af 5. oktober 1987) Regnskabsåret 2005

INDLEDNING

I henhold til vedtægtens artikel 101a er der i bilag X med forbehold af andre bestemmelser i vedtægten fastlagt en række særlige bestemmelser og undtagelser for tjenestemænd, der gør tjeneste i et tredjeland.

I henhold til artikel 14 i bilag X "forelægger Kommissionen årligt Rådet en rapport om anvendelsen af dette bilag og navnlig om fastsættelse af satsen for godtgørelsen for levevilkår i overensstemmelse med artikel 10".

Siden den 1. januar 1988 har Kommissionen udarbejdet femten rapporter. De dækker tidsrummene oktober 1987-december 1988, 1989, 1990-1991, 1992, 1993, 1994, 1995, 1996, 1997-1998, 1999, 2000, 2001, 2002, 2003 og 2004.

KAPITEL 1: ALMINDELIGE BESTEMMELSER

Artikel 1: Ansættelse

Antallet af stillinger som tjenestemand/midlertidigt ansat i delegationerne[1] udgjorde pr. 31. december 2005 1 021 stillinger (1 008 stillinger pr. 31.12.2004). Pr. samme dato var der oprettet 26 stillinger som kontraktansatte.

I løbet af 2005 blev dette stillingsantal øget med:

- 3 stillinger fra tildelingen 2005; 8 ekstra stillinger stillet til rådighed af andre GD'er.

Pr. 31. december 2005 var 966 af disse stillinger besat i delegationer. De 55 ledige stillinger repræsenterede 5,5 % af stillingsfortegnelsen mod 11,11 % (112 ledige stillinger) i 2004.

Artikel 2: Mobilitet

Turnusordningen

Turnusordningen vedrørte i 2005 170 tjenestemænd (196 i 2004), der var optaget på turnuslisten, og gav anledning til:

- 54 flytninger mellem delegationerne (60 i 2004)

- 89 flytninger fra delegationerne til hovedsædet (89 i 2004)

- 12 fratrædelser (15 i 2004)

- 19 tilfælde, hvor tjenestemænd forblev på deres tjenestested (32 i 2004).

Princippet om, at man skiftevis skal arbejde i en delegation og ved hovedsædet, gav anledning til:

- 89 flytninger fra delegationerne til hovedsædet (89 i 2004)

- 82 flytninger fra hovedsædet til delegationerne (94 i 2004).

Der blev således i 2005 i alt foretaget 237 flytninger (mod 258 i 2004) som led i turnusordningen.

Omfordeling

Der blev omfordelt 8 stillinger:

- 1 A-stilling: fra Indien til Sri Lanka (opgradering til delegation)

- 1 A-stilling: fra Rusland til Moldova

- 1 B-stilling: fra Rusland til Moldova

- 1 C-stilling: fra Japan til Sri Lanka

- 1 C-stilling: fra Ghana til Etiopien

- 1 A-stilling: fra Nicaragia til Honduras

- 1 A-stilling: fra Nicaragua til El Salvador

- 1 A-stilling: fra Mauretanien til Kenya (særlig udsending for Somalia).

Artikel 3: Efteruddannelse

I 2005 vedrørte beslutningerne om efteruddannelse 58 tjenestemænd i delegationstjenesten, der som led i turnusordningen vendte tilbage til et Relex-generaldirektorat eller en Relex-tjeneste i hovedsædet.

KAPITEL 2: FORPLIGTELSER

Artikel 4: Tjenestested

Der er ingen bemærkninger til denne artikel.

Artikel 5: Indkvartering

Hen imod udgangen af 2005 færdiggjorde GD for Eksterne Forbindelser arbejdet med normer for boliger i tredjelande. Alle delegationer har siden haft normer for leje af boliger i deres værtsland. Samtidig er det administrative ansvar blevet overført til delegationerne.

KAPITEL 3: ARBEJDSVILKÅR

Artikel 6, 7 og 9: Årlig ferie

De tjenestemænd, der gør tjeneste i tredjelande, gør fortsat en betydelig indsats for at udnytte deres rettigheder og nedbringe for store overførsler af ferie og derigennem imødekomme hovedsædets henstillinger. Det skal dog bemærkes, at den administrative decentralisering - selv om denne proces har været ledsaget af en personaleforøgelse - har ført til en øget arbejdsbyrde, som til en vis grad har forhindret tjenestemændene i at tage det ønskede antal feriedage.

Nedenstående tabel viser, at ud af 912 tjenestemænd og kontraktansatte har flertallet (54,84 %) registreret under 14 dages overførsler af årlig ferie. Overførslerne på over 14 dage er faldet procentvis i forhold til det foregående regnskabsår (45,16 % mod 47,12 %). Overførslerne på mellem 36 og 50 dage er steget en smule (5,92 % mod 5,89 %). For overførsler på mellem 50 og 70 dage noteres der en nedgang: 2,3 % i 2005 mod 3,44 % i 2004.

Overførsler af årlig ferie |

Antal tjenestemænd | Overførsler 2003/2004 | Overførsler 2005/2006 |

Under 14 dage | 431 | 500 |

52,88 % | 54,84 % |

Over 14 dage | 384 | 412 |

47,12 % | 45,16 % |

Mellem 14 og 35 dage | 298 | 323 |

36,56 % | 35,42 % |

Mellem 36 og 49 dage | 48 | 54 |

5,89 % | 5,92 % |

Mellem 50 og 70 dage | 28 | 21 |

3,44 % | 2,3 % |

Over 70 dage | 10 | 14 |

1,23 % | 1,53 % |

Tjenestemænd og kontraktansatte i alt | 815 | 912 |

ARTIKEL 8 OG 9, STK. 2: HVILEFERIE

Kommissionen besluttede den 28. april 2004 at overdrage beføjelserne i henhold til tjenestemandsvedtægten til ansættelsesmyndigheden (AIPN) og i henhold til ansættelsesvilkårene for de øvrige ansatte til myndigheden, der har kompetence til at indgå ansættelseskontrakten (AHCC) (generaldirektøren for GD RELEX).

Siden den nye vedtægts ikrafttræden den 1. maj 2004 indrømmes også kontraktansatte i tredjelande en hvileferie.

AIPS besluttede den 8. april 2005 undtagelsesvis at bevilge hvileferie for 2005 for de tjenestesteder, hvor levevilkårene fandtes at være "særlig vanskelige", på grundlag af de kriterier, der finder anvendelse ved den årlige fastsættelse af godtgørelsen for levevilkårene.

Den fortsatte stramme anvendelse af de i artikel 8 i bilag X fastsatte betingelser gav sig udslag i, at denne ret i 2005 blev bevilget til 32 tjenestesteder (jf. bilag I) mod 30 i 2004. For tjenestesteder i kriseområder bevilges retten i forhold til krisens faktiske varighed.

KAPITEL 4: INDTÆGTER OG SOCIALE GODER

AFDELING 1: INDTÆGTER OG FAMILIETILLÆG

ARTIKEL 10, STK. 1: GODTGØRELSE FOR LEVEVILKÅRENE

Kommissionen besluttede den 28. april 2004 at overdrage beføjelserne i henhold til tjenestemandsvedtægten til ansættelsesmyndigheden (AIPN) og i henhold til ansættelsesvilkårene for de øvrige ansatte til myndigheden, der har kompetence til at indgå ansættelseskontrakten (AHCC) (generaldirektøren for GD RELEX).

Siden den nye vedtægts ikrafttræden den 1. maj 2004 indrømmes også kontraktansatte i tredjelande en godtgørelse for levevilkårene.

Den 20. december 2004 vedtog AIPN satserne for godtgørelse for levevilkårene for regnskabsåret 2005. De fremgår af tabellen i bilag II og viser bl.a. følgende:

- stigning i 1 tilfælde (fra 15 % til 20 %): Jamaica

- stigning i 2 tilfælde (fra 30 % til 35 %): Laos og Pakistan

- nedgang i 1 tilfælde (fra 20 % til 15 %): Rumænien

- nedgang i 1 tilfælde (fra 30 % til 25 %): Kap Verde

- nedgang i 2 tilfælde (fra 35 % til 30 %): Algeriet og Serbien og Montenegro (Kosovo).

Der blev endvidere gennemført en midtvejsundersøgelse, der med virkning fra 1. juli 2005 (AIPN's afgørelse af 21. september 2005) bevirkede følgende ændringer for nedenstående tjenestesteder:

- stigning i 1 tilfælde (fra 15 % til 20 %): Sydafrika

- nedgang i 1 tilfælde (fra 20 % til 15 %): Bulgarien

- afskaffelse i 3 tilfælde (fra 10 % til 0 %): Australien, Kroatien og New Zealand (fordi man skønner, at levevilkårene i disse lande svarer til forholdene i Fællesskabet EUR-25 (jf. artikel 10, stk. 1, andet afsnit, i bilag X til vedtægten).

Artikel 10, stk. 2: Ekstra godtgørelse

Kommissionen besluttede den 28. april 2004 at overdrage beføjelserne i henhold til tjenestemandsvedtægten til ansættelsesmyndigheden (AIPN) og i henhold til ansættelsesvilkårene for de øvrige ansatte til myndigheden, der har kompetence til at indgå ansættelseskontrakten (AHCC) (generaldirektøren for GD RELEX).

Siden den nye vedtægts ikrafttræden den 1. maj 2004 indrømmes også kontraktansatte i tredjelande en ekstra godtgørelse.

Der blev i 2005 ikke udbetalt nogen ny ekstra godtgørelse. Den ekstra godtgørelse er faldet på følgende tjenestesteder:

Delegation | Ikrafttrædelsesdato og periode | Godtgørelse (%) | Antal berørte tjenestemænd |

Côte d'Ivoire (Abidjan) | 7.11.2004 Fra 8.11.2004 Fra 1.6.2004 | 5 10 5 | 8 |

Artikel 11 og 12: Bestemmelser om lønudbetaling

Med hensyn til lønudbetalingsvaluta i 2005 er gennemsnitstallene for tjenestemænd og kontraktansatte som følger:

- 72 % valgte at få udbetalt deres løn i euro i henhold til artikel 11 i bilag X til vedtægten

- 25 % anmodede om at få udbetalt en del af deres løn i lokal valuta. Af disse anmodede de 48 % om det højeste beløb, der er fastsat i de interne retningslinjer for artikel 12 i bilag X til vedtægten (80 %), og de øvrige anmodede om mellem 7 % og 78 %

- endelig anmodede 14 % om i henhold til artikel 12, stk. 2, i bilag X til vedtægten på grundlag af passende dokumentation at få udbetalt en del af deres løn i en anden valuta end tjenestestedets (Angola, Kasakhstan, Den Demokratiske Republik Congo og Ukraine).

Artikel 13: Justeringskoefficient

Siden den nye vedtægts ikrafttræden den 1. maj 2004:

- gælder justeringskoefficienterne også for kontraktansatte i tredjelande

- skal Rådet i henhold til artikel 13 i bilag X til den nye vedtægt fremover én gang om året fastsætte de justeringskoefficienter, der er gældende i tredjelande.

Artikel 33, stk. 4, i tiltrædelsestraktaten for de ti nye medlemsstater indeholder hjemmel til en forlængelse af gyldighedsperioden for bilag X til vedtægten (ordningen for tjenstgørende uden for Fællesskabet) for tjenestemænd, der fortsat gør tjeneste i disse nye medlemsstater i en periode på højst femten måneder efter tiltrædelsen. For disse nye medlemsstater bør der derfor fastsættes justeringskoefficienter i overensstemmelse med både bilag XI og bilag X til vedtægten.

Rådet udstedte den 27. februar 2006[2] forordning (EF) nr. 351/2006 om fastsættelse af de justeringskoefficienter, der finder anvendelse fra den 1. juli 2005 på vederlag til tjenestemænd, midlertidigt ansatte og kontraktansatte ved De Europæiske Fællesskaber, som gør tjeneste i tredjelande.

Desuden vedtog Kommissionen den 18. juli 2005[3] en afgørelse om tilpasning af de justeringskoefficienter, der fra den 1. august, 1. september, 1. oktober, 1. november, 1. december 2004 og 1. januar 2005 finder anvendelse på vederlag til tjenestemænd ved De Europæiske Fællesskaber, som gør tjeneste i tredjelande; endvidere vedtog Kommissionen den 16. januar 2006[4] en afgørelse om tilpasning af de justeringskoefficienter, der fra den 1. februar, 1. marts, 1. april, 1. maj og 1. juni 2005 finder anvendelse på vederlag til tjenestemænd ved De Europæiske Fællesskaber, som gør tjeneste i tredjelande.

I 2005 gjorde den arbejdsgruppe, der er nedsat ved vedtægtens artikel 64, sig de første overvejelser over muligheden for en udvidet koordination mellem de vigtigste offentlige organer, som opererer på dette område, med sigte på en endelig forbedring af den statistiske kvalitet af justeringskoefficienterne og større sammenfald i disse organers resultater.

Artikel 15: Uddannelsestillæg

Der blev i 2004/2005 i alt udbetalt 3 818 180,64 EUR i uddannelsestillæg. Desuden er ordningen med forskudsbetaling af uddannelsestillæg blevet opretholdt for tjenestemænd med særlig store uddannelsesudgifter. Alle forskud vedrørende skoleåret 2004/2005 er blevet afviklet inden for den fastsatte frist.

Den generelle stigning i uddannelsesudgifterne i visse delegationer, bl.a. Japan, Washington og New York, har betydet, at Kommissionen har givet tilladelse til overskridelse af loftet.

Disse overskridelser er dog kun blevet tilladt ekstraordinært for børn, der på tjenestestedet går i en international skole, som udsteder europæiske/internationale studentereksamensbeviser, med det formål at sikre en kontinuerlig skolegang. Af samme grund har 17 tjenestemænd under efteruddannelse, som er omfattet af bestemmelserne i bilag X, således kunnet nyde godt af en overskridelse af loftet i skoleåret 2004/2005. Det samlede udbetalte beløb som følge af overskridelsen af loftet i skoleåret 2004/2005 androg 181 987,43 EUR.

I 2004/2005 lancerede Kommissionen tillige en første kampagne med uddannelsestillæg af type A. Dette tillæg, som vedrører børn på under 8 år, som ikke går i første klasse, blev indført ved den administrative reform den 1. maj 2004. Kommissionen kan i medfør af artikel 15 i bilag X dække en del af førskoleudgifterne for tjenestemænd, som gør tjeneste i tredjelande. Der blev tilladt 35 overskridelser af loftet til et samlet beløb på 79 900 EUR, og der er refunderet beløb i forbindelse med 65 ansøgninger inden for loftet til en samlet sum på 27 042,64 EUR.

Artikel 16: BOSÆTTELSESPENGE VED TILTRÆDEN OG EFTER FRATRÆDEN

De samlede udbetalte bosættelsespenge ved tiltræden (for tjenestemænd, der forflyttes fra hovedsædet til en delegation eller fra en delegation til en anden delegation) og efter fratræden (for tjenestemænd, der definitivt udtræder af tjenesten fra en delegation) beløb sig i 2005 til 3 176 424,63 EUR (mod 2 440 382,86 EUR i 2004).

Dette beløb fordeler sig som følger:

- Bosættelsespenge ved tiltræden

- 2 544 183,03 EUR for betalinger i Belgien, direkte foretaget af PAIE

- 346 645,77 EUR for betalinger i lokal valuta på tjenestestedet med anvendelse af købekraftspariteten (justeringskoefficient og vekselkurs sammen)

- Bosættelsespenge efter fratræden

- 55 206,19 EUR for betalinger på konti i Belgien

- 230 389,64 EUR for betalinger i lokal valuta i tjenestemændenes bosættelsesland med anvendelse af købekraftspariteten.

AFDELING 2: BESTEMMELSER VEDRØRENDE GODTGØRELSE AF UDGIFTER

ARTIKEL 17: GODTGØRELSE AF UDGIFTER TIL FLYTNING AF BOHAVE OG DE FAKTISKE BOSÆTTELSESUDGIFTER FOR TJENESTEMÆND, SOM INSTITUTIONEN IKKE LÆNGERE HAR STILLET EN MØBLERET BOLIG TIL RÅDIGHED FOR PÅ SAMME TJENESTESTED

Denne artikel blev ikke anvendt i 2005.

Artikel 18: Midlertidig bolig

Der blev i 2005 truffet 164[5] beslutninger om tilladelse til midlertidig indkvartering (187 i 1998, 163 i 1999, 195 i 2000, 184 i 2001, 318 i 2002, 270 i 2003 og 284 i 2004).

Artikel 19: Tjenestekøretøj/kilometerpenge

Denne artikel blev ikke anvendt i 2005.

ARTIKEL 20: REJSEUDGIFTER I FORBINDELSE MED HVILEFERIER

Rejseudgifter i forbindelse med hvileferier godtgøres altid for afstanden mellem tjenestestedet og det feriested, Kommissionen har fastsat. Holdes hvileferien et andet sted end det af Kommissionen fastsatte, godtgøres udgifterne op til den grænse, der gælder for det fastsatte feriested. Udgifterne var i 2005 på 700 000 EUR.

ARTIKEL 21: GODTGØRELSE AF TRANSPORTUDGIFTER FOR PERSONLIGE EJENDELE, FLYTNING OG OPBEVARING

Der fandt i 2005 324 flytninger sted (266 i 1998, 237 i 1999, 278 i 2000, 324 i 2001, 358 i 2002, 331 i 2003 og 415 i 2004) efter reglerne for flytning af personlige ejendele, der blev ajourført i 1997 og trådte i kraft i 1998.

ARTIKEL 23: GODTGØRELSE AF HUSLEJEN, NÅR TJENESTEMANDEN IKKE FÅR STILLET EN BOLIG TIL RÅDIGHED AF INSTITUTIONEN

I 2005[6] anvendtes artikel 23 i 134 tilfælde, heraf 48 for tjenestemænd og 86 for kontraktansatte (10 i 1999, 8 i 2000, 7 i 2001, 31 i 2002, 40 i 2003 og 31 i 2004).

AFDELING 3: SOCIAL SIKRING

ARTIKEL 24, STK. 3: HJEMSENDELSE AF LÆGELIGE ÅRSAGER I AKUTTE ELLER SÆRLIG AKUTTE TILFÆLDE

I 2005 tillod Lægetjenesten 77 hjemsendelser af lægelige årsager, heraf 58 i akutte tilfælde (det samlede antal akutte hjemsendelser var på 75, da visse personer, som havde behov for en særlig efterbehandling, blev hjemsendt flere gange) og 2 i særlig akutte tilfælde.

Den årlige præmie for SOS Air Ambulance udgjorde 16 905 EUR for 2005.

Artikel 25: ULYKKESFORSIKRING FOR TJENESTEMANDENS YDELSESBERETTIGEDE PÅRØRENDE

Der blev i 2005 gjort brug af forsikringen for tjenestemænds ydelsesberettigede pårørende i forbindelse med 5 ulykker.

BILAG I

FASTLÆGGELSE AF RETTEN TIL HVILEFERIE (Artikel 8 i bilag X) Ikrafttrædelsesdato: 1. januar 2005

I HENHOLD TIL GODTGØRELSERNE FOR LEVEVILKÅRENE |

Antal dage og perioder | Ansættelsessted | Hvileferiested |

9 arbejdsdage højst 3 gange (godtgørelsen for levevilkårene > eller = 12 point) | Afghanistan | Bruxelles (Belgien) |

Bangladesh | Phuket (Thailand) |

Liberia | Dakar (Senegal) |

Papua-Ny Guinea | Darwin (Australien) |

Centralafrikanske Republik | Libreville (Gabon) |

Sierra Leone | Dakar (Senegal) |

Sudan | Mombasa (Kenya) |

Tchad | Dakar (Senegal) |

6 arbejdsdage højst 2 gange (godtgørelsen for levevilkårene = 11 point) | Angola | Windhoek (Namibia) |

Armenien | Wien (Østrig) |

Burundi | Mombasa (Kenya) |

Congo | Libreville (Gabon) |

Georgien | Wien (Østrig) |

Guinea | Dakar (Senegal) |

Mauretanien | Casablanca (Marokko) |

Niger | Libreville (Gabon) |

Pakistan | Delhi (Indien) |

Dem. Rep. Congo | Libreville (Gabon) |

3 arbejdsdage højst 1 gang (godtgørelsen for levevilkårene = 10 point) | Cameroun | Mombasa (Kenya) |

Côte d'Ivoire | Dakar (Senegal) |

Guinea-Bissau | Dakar (Senegal) |

Guyana | Cayenne (Fransk Guyana) |

Haiti | Santo Domingo (Dominikanske Rep.) |

Salomonøerne | Brisbane (Australien) |

Kasakhstan | Frankfurt (Tyskland) |

Kirgisistan | Frankfurt (Tyskland) |

Laos | Phuket (Thailand) |

Nigeria | Libreville (Gabon) |

Rwanda | Mombasa (Kenya) |

Tadsjikistan | Frankfurt (Tyskland) |

Togo | Libreville (Gabon) |

Yemen | Dubai (De Forenede Arabiske Emirater) |

I MEDFØR AF KRISETILSTAND I 2004 |

Antal dage og perioder | Ansættelsessted | Hvileferiested |

9 arbejdsdage højst 3 gange | Serbien og Montenegro (Pristina) (godtgørelsen for levevilkårene = 8 point; krise = 12 måneder i 2004) | Wien (Østrig) |

3 arbejdsdage højst 1 gang | Saudi-Arabien (godtgørelsen for levevilkårene = 7 point; krise = 5,5 måned i 2004) | Dubai (De Forenede Arabiske Emirater) |

BILAG II

LISTE OVER TJENESTESTEDER OG SATSER FOR GODTGØRELSEN FOR LEVEVILKÅRENE (Artikel 10 i bilag X) Ikrafttrædelsesdato: 1. januar 2005

40 % | 35 % | 30 % | 25 % | 20 % | 15 % | 10 % | Ingen godtgørelse |

Afghanistan | Angola | Albanien | Saudi-Arabien | Den Tidligere Jugoslaviske Republik Makedonien | Sydafrika | Australien | Canada |

Bangladesh | Armenien | Algeriet | Benin | Bosnien-Hercegovina | Argentina | Barbados | USA (New York) |

Liberia | Burundi | Burkina Faso | Bolivia | Bulgarien | Botswana | Brasilien | USA (Washington) |

Papua-Ny Guinea | Cameroun | Cambodja | Kap Verde | Sydkorea | Chile | Kroatien | Norge |

Centralafrikanske Republik | Congo | Djibouti | Kina (Beijing) | Cuba | Kina (Hongkong) | Marokko | Schweiz |

Sierra Leone | Côte d'Ivoire | Etiopien | Vestbredden - Gaza | Gabon | Costa Rica | Mauritius |

Sudan | Georgien | Indien | Colombia | Israel | El Salvador | Namibia |

Tchad | Guinea | Indonesien | Egypten | Jamaica | Honduras | New Zealand |

Guinea-Bissau | Mali | Ecuador | Lesotho | Japan (Tokyo) | Den Dominikanske Republik |

Guyana | Mozambique | Eritrea | Malaysia | Jordan | Trinidad og Tobago |

Haiti | Nepal | Gambia | Mexico | Libanon | Tunesien |

Salomonøerne | Serbien og Montenegro (Pristina) | Ghana | Serbien og Montenegro (Pristina) | Ny Kaledonien | Uruguay |

Kasakhstan | Sri Lanka | Guatemala | Swaziland | Paraguay |

Kirgisistan | Tanzania | Fiji | Syrien | Rumænien |

Laos | Vietnam | Japan (Naka) | Thailand | Senegal |

Mauretanien | Zambia | Kenya | Vanuatu | Singapore |

Niger | Madagaskar | Zimbabwe | Taiwan |

Nigeria | Malawi | Tyrkiet |

Pakistan | Nicaragua |

Dem. Rep. Congo | Uganda |

Rwanda | Peru |

Tadsjikistan | Filippinerne |

Togo | Rusland |

Yemen | Surinam |

Ukraine |

Venezuela |

BILAG III

LISTE OVER TJENESTESTEDER OG SATSER FOR GODTGØRELSEN FOR LEVEVILKÅRENE (Artikel 10 i bilag X) Ikrafttrædelsesdato: 1. juli 2005

40 % | 35 % | 30 % | 25 % | 20 % | 15 % | 10 % | Ingen godtgørelse |

Afghanistan | Angola | Algeriet | Saudi-Arabien | Sydafrika* | Argentina | Barbados | Australien* |

Bangladesh | Armenien | Albanien | Benin | Den Tidligere Jugoslaviske Republik Makedonien | Botswana | Brasilien | Canada |

Liberia | Burundi | Burkina Faso | Bolivia | Bosnien-Hercegovina | Bulgarien* | Marokko | Kroatien* |

Papua-Ny Guinea | Cameroun | Cambodja | Kap Verde | Sydkorea | Chile | Mauritius | USA (New York) |

Dem. Republik | Congo | Djibouti | Kina (Beijing) | Cuba | Kina (Hongkong) | Namibia | USA (Washington) |

Sierra Leone | Côte d'Ivoire | Etiopien | Vestbredden - Gaza | Gabon | Costa Rica | Den Dominikanske Republik | Norge |

Sudan | Georgien | Indien | Colombia | Israel | El Salvador | Trinidad og Tobago | New Zealand* |

Tchad | Guinea | Indonesien | Egypten | Jamaica | Honduras | Tunesien | Schweiz |

Guinea-Bissau | Mali | Ecuador | Lesotho | Japan (Tokyo) | Uruguay |

Guyana | Mozambique | Eritrea | Malaysia | Jordan |

Haiti | Nepal | Gambia | Mexico | Libanon |

Salomonøerne | Serbien og Montenegro (Pristina) | Ghana | Serbien og Montenegro (Pristina) | Ny Kaledonien |

Kasakhstan (Almaty) | Sri Lanka | Guatemala | Swaziland | Paraguay |

Kirgisistan | Tanzania | Fiji | Syrien | Rumænien |

Laos | Vietnam | Japan (Naka) | Thailand | Senegal |

Mauretanien | Zambia | Kenya | Vanuatu | Singapore |

Niger | Madagaskar | Zimbabwe | Taiwan |

Nigeria | Malawi | Tyrkiet |

Pakistan | Nicaragua |

Dem. Rep. Congo | Uganda |

Rwanda | Peru |

Tadsjikistan | Filippinerne |

Togo | Rusland |

Yemen | Surinam |

Ukraine |

Venezuela |

* Visse tjenestemænd, der fortsat gør tjeneste i de nye medlemsstater efter tiltrædelsen, modtager en godtgørelse for levevilkårene, som blev fastsat inden tiltrædelsen for en overgangsperiode på højst 15 måneder regnet fra 1. maj 2004.

[1] Stillingerne som tjenestemand/midlertidigt ansat i delegationerne består af: a) delegationstjenestens formelle tildeling (984 stillinger pr. 31.12.2005); b) lån til specifikke og tidsbegrænsede aktioner; c) tilrådighedsstillelse af stillinger fra generaldirektorater uden for RELEX-familien. Disse stillinger henhører fortsat under stillingsfortegnelsen for det tilsynsførende GD, men finansieres enten helt eller delvis over delegationstjenestens budget.

[2] EUT L 59 af 1.3.2006, s. 1.

[3] EUT L 190 af 22.7.2005, s. 29.

[4] EUT L 21 af 25.1.2006, s. 17.

[5] På grundlag af 121 besvarelser fra delegationerne.

[6] På grundlag af 121 besvarelser fra delegationerne.